এরপর মাঝে মাঝে আমরা নিরাময় কেন্দ্রে গিয়ে ছেলেটার খোঁজ নিতাম। কয়েক মাস থাকার পর ছেলেটা ভালো হয়ে যায়। তারপর বাসায় আসে। মাসখানেক পর ছেলেটা বিদেশ চলে যায় লেখাপড়া করতে। যাবার আগে আমাকে একটা চিঠি লিখেছিল। এক জায়গায় সে লিখেছিল Life without drug is too beautiful which I am realizing now. চিঠিটা নিয়ে এসেছিলেন তার বাবা। তিনি বললেন, একটাই ছেলেতো, বেশি আদরে এমনটা হয়েছিল। তাছাড়া, আমরাও সময় দিতাম না ছেলেটিকে। বন্ধুদের পাল্লায় পড়েছিল, আমরা খেয়াল করিনি। ছেলেটা ভালো না হলে আমার জীবনের কোন মূল্য থাকতো না।